ཞེས་གསུངས་ཏེ། མདོར་ན་དེ་འདྲ་
བའི་གཟུགས་སྐུ་ཆོས་སྐུ་དང་གཉིས་( ༡༨༤༠) པོ་དེ་བཞུགས་སོ། །ཚུལ་ཇི་ལྟར་
བཞུགས་ན། རྡོ་རྗེ་བཙུན་མོའི་བྷ་གའི་མིང་ཅན་ཨེའི་རྣམ་པའི་ཆོས་འབྱུང་
འ་མང་ཅན་ཨའ་རྣམ་
ཟུར་གསུམ་པས་མཚོན་པའི་ཡུལ་རྣམ་ཐར་སྒོ་གསུམ་གྱི་དེ་བཞིན་ཉིད་ལ་་་་་་་
ཡུལ་ཅན་ལྷན་ཅིག་སྐྱེས་པའི་རང་བཞིན་གྱི་ཐུགས་ཆོས་ཀྱི་སྐུ་ང་གཉིས་སྣང་་་
ཕྲ་མོས་ཀྱང་བར་མ་ཆོད་པའི་རོ་གཅིག་ཏུ་གྱུར་པའི་ཚུལ་གྱིས་བཞུགས་ལ།
འབྲས་བུའི་ཐུགས་ཆོས་སྐུ་ཡང་ལམ་དུས་ཀྱི་མཆོག་དགའི་མཐའ་དགའ་བྲལ་་
གྱི་དང་པོར་ནི་མ་རིག་པའི་མུན་པ་ལ་ནི་མར་མེ་ལྟར་གཉེན་པོ་སྟོབས་ལྡན་་་་
དུ་གྱུར་པའི་ལྷན་སྐྱེས་ཀྱི་ཡེ་ཤེས་ཆོས་སྐུ་དེ་བཞིན་ཏེ། དེ་དང་རྣམ་པ་ཇི་
-770-

བརྟག་པ་གཉིས་པའི་རྣམ་པར་བཤད་པ་རྡོ་རྗེ་མཁའ་འགྲོ་མའི་གསང་བའི་མཛོད།
བཞིན་དུ་མཐུན་པའི་རིགས་འདྲའི་རྒྱུས་བསྒྲུབ་དགོས་པར་བུས་ཀྱང་ཡིད་་་་་་
ཆེས་པར་གྱིས་ཤིག །ཅེས་པས་ཐུགས་ཆོས་སྐུ་གནས་དེར་བཞུགས་ཚུལ་བསྟན་
ནས། སྐུ་གཟུགས་སྐུ་གནས་དེར་བཞུགས་ཚུལ་སྟོན་པ་ནི། བཙུན་མོའི་བྷ་ག་
བདེ་བའི་འབྱུང་གནས་མཚོན་པས། དེ་དང་དབྱིབས་མཐུན་པའི་ཆོས་འབྱུང་
བདེ་བ་ཅན་ཞེས་བྱ་ཞིང་། དེ་ཉིད་དུ་ཆུད་པའི་གཞལ་ཡས་ཁང་གི་དབུས་སུ།
སྟོན་པ་སུམ་ཅུ་རྩ་གཉིས་ཀྱི་མཚན་ཅན། གཙོ་བོ་དཔེ་བྱད་བརྒྱད་ཅུར་ལྡན་པ་
དེ་ཉིད་བཞུགས་སོ། །དེ་ལྟར་འབྲས་བུའི་གནས་སྐབས་ན་སྐུ་གཉིས་ཇི་ལྟར་
བཞུགས་ཚུལ་བཤད་ནས། སྐབས་ཀྱི་དོན་ལ་སྦྱར་བ་ནི། དེས་ན་གཞི་དུས་
ལྟར་འབྲས་བུའི་གནས་སྐབས་ན་སྒྲ་གཉིས་ཇི་ལྟར་

སུའང་ཁམས་དྲུག་ལྡན་གྱི་མངལ་སྐྱེས་ཀྱི་མི་དང་། ལམ་དུས་སུའང་རྟེན་ཁུ་བ་
ཞེས་བྱ་བའི་རྣམ་པར་གནས་པ་དེ་མེད་པས་ནི།
བརྟེན་པ་བདེ་བ་དེ་མེད་
པར་འགྱུར་ལ། བདེ་བ་འབྱུང་རུང་དུ་གྱུར་པ་དེ་མེད་ནའང་རྟེན་ཁུ་བ་དེ་
མེད་པར་འགྱུར་བས། དེ་གཉིས་གང་རུང་རེ་ཁོ་ན་རྐྱང་པར་གནས་པའི་ནུས་
པ་མེད་པའི་ཕྱིར་ཕན་ཚུན་བལྟོས་པ་དང་བཅས་པས་( ༡༨༥ན) གནས་དགོས་་
ལ། ཁུ་བ་གང་ལ་གནས་པའི་ལུས་དེ་ཡང་ལྷའི་རྣམ་པར་གསལ་བ་བརྟན་པའི་
ངང་ནས་ཐབས་ཤེས་སྙོམས་པར་འཇུག་པའམ། ལུས་ལ་གནད་དུ་བསྣུན་པའི་
རྣལ་འབྱོར་ལས་ལྷན་སྐྱེས་མཚན་ཉིད་ཚང་བའི་བདེ་བ་འབྱུང་གི །དེ་ལ་མ་
བལྟོས་པར་མི་འབྱུང་ལ། དེ་འདྲ་བའི་རིགས་འདྲའི་རྒྱུས་བསྒྲུབ་དགོས་པ་
དེའི་ཕྱིར་སངས་རྒྱས་དངོས་སམ་གཟུགས་སྐུ་རྐྱང་པའང་མིན་ལ། སངས་རྒྱས་
དེ་ཉིད་གཟུགས་ཀྱི་དངོས་པོ་མེད་པའི་ཆོས་སྐུ་རྐྱང་པའི་ཚུལ་ཡང་མིན་པས་་་
འབྲས་བུའི་སྐབས་སུའང་རྟེན་དག་པའི་ལུས་མེད་ན་བརྟེན་པ་བདེ་ཆེན་གྱི་་་་
ཐུགས་མེད་པར་འགྱུར་རོ། །དེས་ན་བསྐྱེད་རིམ་གྱི་ལྷའི་རྣལ་འབྱོར་གོམས་པ་
སྔོན་དུ་བཏང་བའི་རྟེན་ལ་གནས་ནས་བརྟེན་པ་ཐུགས་རྫོགས་རིམ་པའི་བདེ་
བ་ཆེན་པོ་བསྒྲུབ་དགོས་པ་ཡིན་ནོ། །ཞེས་བྱ་བའི་དོན་ཏོ། །དེས་ན་ལམ་དུས་


-771-

མཁས་གྲུབ་རྗེའི་གསུང་འབུམ། ༼ཇི༽
དང་འབྲས་དུས་གཉིས་ཀའི་ཚེ་སྐུ་ལྷའི་ཞལ་ཕྱག་རྣམ་པའི་གཟུགས་ཅན་ཉིད་
རྟེན་དང་། ཐུགས་མཆོག་ཏུ་བདེ་བ་གཟུགས་མེད་པ་ཉིད་བརྟེན་པ་དང་། སྐུ་
དང་ཐུགས་དེ་གཉིས་ཀ་འབྱུང་རུང་གི་ཚུལ་གྱིས་འགྲོ་བ་ཀུན་ལ་ཁྱབ་པར་་་་་་
ཡང་ཐ་སྙད་བརྗོད་དོ། །དེ་ཇི་ལྟར་ཞེ་ན། ཐུགས་དེ་ཉིད་འབྱུང་རུང་དུ་བསྒྲུབ་
པ་ནི། ཇི་སྐད་བཤད་པ་དེའི་ཕྱིར་འགྲོ་བ་ཀུན་ལ་ལྷན་ཅིག་སྐྱེས་པ་འབྱུང་
རུང་གིས་ཁྱབ་པར་ཤེས་པར་བྱ་སྟེ།
འགྲོ་བ་ཀུན་གྱི་སེམས་ཀྱི་རང་བཞིན་ནི་
ལྷན་ཅིག་སྐྱེས་པས་སྔོན་དུ་བྱས་པའི་ལྷན་སྐྱེས་ཀྱི་དེ་ཁོ་ན་ཉིད་དང་ཁྱད་པར་
མེད་པར་བརྗོད་པའི་ཕྱིར་ཏེ། རང་བཞིན་གྱིས་རྣམ་པར་དག་པའི་རྣམ་པའི་
སེམས་ཀྱི་ནི་རང་བཞིན་སྟོང་པ་ཉིད་དང་མི་གནས་པའི་མྱ་ངན་ལས་འདས་་་
པ་ཉིད་ཀྱི་རང་བཞིན་སྟོང་པ་ཉིད་ལ་རང་བཞིན་རྣམ་དག་གི་ཆ་རིགས་མི་་་་་
འདྲ་བའི་དབྱེ་བ་ཅུང་ཟད་ཀྱང་མེད་པའི་ཕྱིར་རོ། །འདི་ནི་འགྲོ་བ་ཀུན་གྱི་
( ༡༨༥༠)སེམས་རང་བཞིན་རྣམ་དག་ཏུ་གནས་པས་དྲི་མ་མ་ལུས་པར་འབྲལ་
རུང་དང་། དེའི་གཉེན་པོ་ཡེ་ཤེས་སྐྱེ་རུང་དུ་སྒྲུབ་པ་ཡིན་ཏེ། པདྨ་ཅན་ན་
ཆེས་གསལ་ལོ། །གཟུགས་སྐུ་འབྱུང་རུང་གིས་ཁྱབ་པར་སྒྲུབ་པ་ནི། ཁམས་
དྲུག་ལྡན་གྱི་མི་དག་ལྷའི་རྣམ་པའི་གཟུགས་ཀྱིས་ནི་སྟེ་རིགས་ལྔར་རྣམ་པར་་་
བཞག་པའི་གཞིར་གྱུར་པའི་ཕུང་པོ་ལྔ་པ་དང་། བཞིན་ལག་ཁ་དོག་གནས་པ་
ནི་སྟེ་ཤ་ལ་སོགས་པ་པུཀྐ་སཱི་ལ་སོགས་པ་རྣམ་པར་དག་པའི་གཞིར་སྐྱེས་པ་་་་
ཙམ་གྱིས་རྣམ་པར་གནས་པའི་ཕྱིར་རོ། །དེ་ལྟར་ན་སེམས་ཅན་རྣམས་ཅིའི་
ཕྱིར་འཁོར་སྙམ་ན། པདྨ་ཅན་དུ། འོན་ཀྱང་བག་ཆགས་རང་བཞིན་གྱིས། །
ཞེས་འདོན་ཏེ། ཐོག་མ་མེད་པའི་མ་རིག་པའི་བག་ཆགས་ཀྱི་དབང་གིས་
འཁོར་བའོ། །སྔར་རིག་མའི་འདོད་ཡོན་ལ་ཆགས་པ་མི་སྤོང་བར་ཆེད་དུ་
བསྐྱེད་པ་ལན་དུ་མར་བཤད་པ་དེ་དག་ལ་འདི་སྙམ་དུ། མ་རིག་པའི་བག་
ཆགས་ཀྱི་དབང་གིས་འཁོར་བ་དེ་ལྟ་ན། མ་རིག་པའི་གཉེན་པོ་བདག་མེད་
-772-

བརྟག་པ་གཉིས་པའི་རྣམ་པར་བཤད་པ་རྡོ་རྗེ་མཁའ་འགྲོ་མའི་གསང་བའི་མཛོད།
རྟོགས་པའི་ཤེས་རབ་འབད་ནས་བསྐྱེད་པར་རིགས་ཀྱི། རིག་མའི་འདོད་ཡོན་
ལ་ཆགས་པ་འབད་ནས་བསྐྱེད་པ་ཇི་ལྟར་རིགས། སྙམ་ན། དུག་སྔགས་ཀྱི་དེ་
ཉིད་མི་ཤེས་པ་དུག་གིས་འཆིང་ཡང་ཤེས་ན་དུག་གིས་དུག་ནད་འཇོམས་པ་་་
དང་། མོན་སྲན་རྡེའུའི་ཟས་ཀྱིས་རླུང་ནད་སྐྱེད་ཀྱང་ཐབས་དང་ལྡན་ན་དེས་
རླུང་ནད་སེལ་བ་ལྟར། ཞེས་པ་དུག་གི་ཞེས་སོགས་ཏེ། དེ་བཞིན་དུ་དེ་
ཁོ་ན་ཉིད་ལ་སོ་སོར་དཔྱོད་པའི་རྣམ་རྟོག་ལས་ནི་རྣམ་རྟོག་རྒྱུན་གཅོད་པའི་་
གཉེན་པོ་སྐྱེ་བ་དང་། སྲིད་པ་སྟེ་ཚོགས་སྦྱོར་སོགས་འཇིག་རྟེན་པའི་ལམ་ཉིད་
ཀྱིས་སྲིད་པ་དག་པ་འཇིག་རྟེན་ལས་འདས་པའི་ལམ་ཟག་མེད་འདྲེན་པ་་་་་་་
དང་། ཇི་ལྟར་རྣ་བར་ཆུ་ཞུགས་པ་སྙིམ་པ་ཆུས་བཀང་སྟེ་རྣ་བར་བླུགས་པའི་
ཆུ་གཞན་གྱིས་ནི་དགུག་པར་བྱ་བ་དེ་བཞིན་དུ་ཐ་མལ་གྱི་སྣང་ཞེན་གྱི་དངོས་
པོའི་རྣམ་རྟོག་ཀྱང་ལྷ་ལ་སོགས་པ་དག་པའི་རྣམ་པར་ངེས་པས་སྦྱང་བར་བྱ་་
ཞིང་། ཇི་ལྟར་( ༡༨༦ན) འཚེད་པས་ཚིག་པ་ཡང་མེ་ཡིས་སླར་ཡང་ནི་གདུང་
བར་བྱ་བ་དེ་བཞིན་དུ་འདོད་ཆགས་ཀྱི་མེས་ཚིག་པ་ཡང་འདོད་ཆགས་མེ་་་་་་
ཡིས་གདུང་བར་བྱ། ཞེས་པ་རྣམས་ཀྱིས་རིགས་མཐུན་གྱི་གཉེན་པོ་བསྟེན་
པར་རིགས་པའི་དཔེ་མང་པོ་བསྟན་ནས། དོན་བསྟན་པ་ནི། སྐྱེ་བོ་ཐབས་
དང་མི་ལྡན་ན་མི་ཟད་པའི་ལས་ཞེས་སོགས་གོ་སླ་སྟེ།

དེ་ལྟར་སྤྱིར་བསྟན་
ནས། འཆིང་རྒྱུ་ཐབས་དང་ལྡན་ན་གྲོལ་རྒྱུར་འགྲོ་བ་དེ་ཡང་མ་རིག་པ་སོགས་
འཆིང་རྒྱུ་གཞན་ལ་མི་བྱེད་ཀྱི། བྱེ་བྲག་པ་འདོད་ཆགས་ཉིད་ལ་བྱ་བར་སྟོན་
པ་ནི། བུད་མེད་ལ་འཁྲིག་པའི་ཆགས་པས་འཇིག་རྟེན་འཆིང་བར་འགྱུར་བ་
ཡིན་ཡང་། ཐབས་དང་ལྡན་པའི་རྣལ་འབྱོར་པ་དེ་འདྲའི་འདོད་ཆགས་ཉིད་
ཀྱིས་རྣམ་པར་གྲོལ་བར་འགྱུར་རོ། །དེ་ཡང་འདོད་ཆགས་ཀྱི་གཉེན་པོར་མི་
སྡུག་པ་བསྒོམ་པ་ལྟ་བུ་རིགས་མི་མཐུན་གྱི་གཉེན་པོ་མི་བསྟེན་པར། ཐབས་
མཁས་ཀྱིས་ཟིན་པར་བྱས་ཏེ། རིག་མའི་འདོད་ཡོན་ལ་ཆགས་པའི་སྒོ་ནས་
-773-

མཁས་གྲུབ་རྗེའི་གསུང་འབུམ།
སྙོམས་པར་ཞུགས་པས་དྲངས་པའི་བདེ་ཆེན་སྟོང་ཉིད་རྟོགས་པའི་ཤེས་རབ་་
ཀྱི་ངོ་བོར་སྐྱེས་པ་དེས་ཆགས་སོགས་ཉོན་མོངས་ཐམས་ཅད་ཀྱི་རྩ་བ་མ་རིག་་
པ་དྲུངས་འབྱིན་པའི་དོན་ཏེ། དེས་ན་གུར་ལས། འདོད་ཆགས་ཀྱིས་སྐྱེད་
འཇིག་རྟེན་རྣམས། །འདོད་ཆགས་སྤངས་པས་བརླག་པར་འགྱུར། །ཞེས་དང་།
ཆགས་དང་བྲལ་བའི་བྱང་ཆུབ་ནི། །ཆགས་པ་མཆོག་ལྡན་རྣམས་ཀྱིས་སྨད། །
ཅེས་གསུངས་པའི་དོན་ནི། འདོད་ཡོན་ལ་ཆགས་པ་ལམ་དུ་བྱས་ནས་དྲངས་
པའི་བདེ་ཆེན་གྱི་སྟོང་ཉིད་རྟོགས་ནས་བསྒོམ་པ་འདྲ་བའི་ནུས་པ་གཞན་་་་་་་
གང་ལ་ཡང་མེད་པའི་གནད་ལ་དགོངས་སོ། །གསུང་( ༡༨༦བ) རབ་གཞན་
ནས་ཆགས་པ་ལ། རང་གི་འཛིན་སྟངས་ཀྱི་ལྡོག་ཕྱོགས་འཛིན་པའི་གཉེན་པོ་
བསྟེན་པ་ལས་བཟློག་ནས་རིགས་མཐུན་བསྟེན་པའི་བསྒོམ་པ་འདི་ཉིད་ནི་་་་་
ཐེག་པ་འོག་མའི་སངས་རྒྱས་པ་དང་མུ་སྟེགས་རྣམས་ཀྱིས་མི་ཤེས་སོ། །ཞེས་
གསུངས་ཀྱང་། ལམ་འདི་ལ་བློ་གྲོས་ཤིན་ཏུ་འཆེལ་བར་གྱུར་པ་ཆགས་པ་ལམ་
བྱེད་ཀྱི་གོ་བ་རགས་པ་ཙམ་ཡང་མ་ཆགས་པའི་སྔགས་པ་ནི་གངས་རིའི་ཁྲོད་་
འདིར་ཆེར་མང་བར་བྱུང་སྣང་སྟེ། བདག་གི་བླ་མ་རྡོ་རྗེ་འཆང་དང་དབྱེར་མ་
མཆིས་པ་དེ་ཉིད་འབའ་ཞིག་གིས་སྐལ་བ་མཆོག་དང་ལྡན་པ་དག་ལ་བཀའ་་་
དྲིན་མཛད་དོ། །དྲུག་པ་ནི། འཆད་པར་འགྱུར་པའི་གཞུང་འདི་དག་གི་དོན་
ནི་འདི་ཡིན་ཏེ། ལྷན་སྐྱེས་ཀྱི་བདེ་བ་དང་སྦྱར་བར་བྱ་བའི་སྟོང་པ་ཉིད་ནི།
ཆོས་ཅན་མི་འདྲ་བ་མཐའ་ཡས་ཀྱང་། དེ་ཐམས་ཅད་མཐར་གཏུགས་ན་སྟོང་
ཉིད་དེར་རོ་གཅིག་པས་ཆོས་ཐམས་ཅད་སྟོང་ཉིད་དེའི་རིགས་ལས་མི་འདའ་
བའི་ཚུལ་གཅིག་སྟེ། འདི་ནི་ཐེག་པ་གཞན་དང་རྒྱུད་སྡེ་འོག་མ་གསུམ་དང་
ཐུན་མོང་ངོ་། །དེ་ལྟར་སྟོང་ཉིད་དང་བདག་མེད་གཉིས་ལ་ཕྲ་རགས་མི་འདྲ་
བ་ཇི་སྙེད་ཅིག་གསུངས་ཀྱང་། མཐར་གཏུགས་ན་རང་བཞིན་གྱིས་གྲུབ་པས་
སྟོང་པ་དེའི་ངོ་བོར་ཆོས་ཅན་ཐམས་ཅད་གནས་དགོས་པ་བཞིན་དུ། ཐེག་པ་
-774-

བརྟག་པ་གཉིས་པའི་རྣམ་པར་བཤད་པ་རྡོ་རྗེ་མཁའ་འགྲོ་མའི་གསང་བའི་མཛོད།
གསུམ་དང་རྒྱུད་སྡེ་བཞིའི་དབྱེ་བས་སྟོང་ཉིད་དེ་བསྒོམ་པའི་ཐབས་རིགས་མི་
འདྲ་བ་ཇི་སྙེད་ཅིག་གསུངས་ཀྱང་། ལྷན་སྐྱེས་ཀྱི་བདེ་ཆེན་སྐྱེད་ཐབས་གསལ་
བར་མ་བསྟན་པ་ཐམས་ཅད་དུ། སྟོང་ཉིད་བསྒོམ་པའི་ཡུལ་ཅན་ཁྱད་པར་
ཅན་གདུལ་བྱའི་དབང་གིས་མ་བསྟན་པར་སྦས་པ་ཡིན་ལ། རྣལ་འབྱོར་བླ་
མེད་ཀྱི་རྒྱུད་དུ་ནི། དེ་ཡང་གསལ་བར་སྟོན་པས། སྟོང་ཉིད་བསྒོམ་པའི་ཡུལ་
ཡུལ་ཅན་གཉིས་ཀ་མཐར་ཐུག་པ་ཚང་བར་བཤད་པ་ནི་འདི་ཁོ་ནར་ངེས་་་་་་
ཤིང་། དེ་ཁོ་ན་( ༡༨༧ན) ཉིད་བསྒོམ་པའི་ཡུལ་ཅན་མཐར་གཏུགས་པ་ནའང་
བདེ་བ་ཆེན་པོ་ཉིད་ཡིན་པས། དེ་བཞིན་གཤེགས་པ་རྣམས་གང་ལས་སྐྱེ་བའི་
རིགས་སྤྱི་དང་བྱེ་བྲག་མཐའ་ཡས་པ་ཐམས་ཅད་ཀྱི་གནས་ནི་དེར་ངེས་སོ། །
དེ་
དེས་ན་གོང་དུ་ཆགས་པ་ལམ་བྱེད་བཤད་པ་དཔེ་མང་པོས་བསྒྲུབས་ཤིང་།
ནས་རྣམ་སྣང་སོགས་ཀྱི་གང་ལས་སྐྱེ་བའི་རིགས་སྟོན་པ་ན། རྡོ་རྗེ་དང་པདྨ་
སྦྱར་ནས་ལྷན་སྐྱེས་ཀྱི་དགའ་བ་བསྐྱེད་པའི་ཚུལ་བསྟན་པ་ཡིན་པར་ཤེས་་་་་་་
པར་བྱ་སྟེ། དེ་ཡང་འབྱུང་བ་ལྔ་ནི། ཞེས་པ་ནས། སེར་སྣ་ནམ་མཁའ་ལས་
བྱུང་བ་ཉིད། ཅེས་པའི་བར་གྱིས། རྡོ་རྗེ་དང་པདྨ་མཉམ་པར་སྦྱར་བ་ལས་
ལྷན་སྐྱེས་ཐོག་མར་བསྐྱེད་པའི་ཚེ། གསང་གནས་གཉིས་སྦྱར་བའི་རེག་པ་སྲ་
བ་ས་དང་། །ཁུ་བ་ཞུ་བ་ཆུ་དང་། གསང་གནས་བསྐྱོད་པ་ལས་བྱུང་བའི་དྲོད་
མེ་དང་།
པདྨར་བྱང་སེམས་བསྐྱེད་པའི་རླུང་རྣམས་རིམ་པ་བཞིན་ཁམས་
བཞི་ཡིན་ལ། རྣམ་སྣང་མི་བསྐྱོད་པ་འོད་དཔག་མེད་དོན་གྲུབ་རྣམས་རིམ་པ་
བཞིན་ས་ཆུ་མེ་རླུང་གི་ཁམས་སུ་འཇོག་པས། རེག་པ་སྲ་བ་སོགས་དེ་དག་དེ་
བཞིན་གཤེགས་པ་བཞིར་བཞག་ཅིང་། དེ་ལྟ་བུ་ལས་སྐྱེས་པའི་བདེ་བ་འདོད་
ཆགས་ཆེན་པོའི་སེམས་ལྷན་སྐྱེས་ཀྱི་དགའ་བ་ནི་ནམ་མཁའི་ཁམས་ཡིན་ལ།
སེར་སྣ་རྡོ་རྗེ་རིན་འབྱུང་ཡང་ནམ་མཁའི་ཁམས་ཡིན་པས་བདེ་བ་དེ་རིན་
འབྱུང་དུ་བརྗོད་པའི་དོན་ཡིན་ཏེ། ཁྲག་ཏུ་འགྱུར། ཞེས་པ་སེམས་ཡིན་ཏེ།
-775-

མཁས་གྲུབ་རྗེའི་གསུང་འབུམ།
ཞེས་པའི་དོན་དུ་མུ་ཏིག་ཕྲེང་བར་འབྱུང་བ་ལྟར་རོ། །གཟུགས་ཀྱིས་ཞེས་པ་
རང་བཞིན་གྱིས་ཞེས་གདོན་པར་བྱ་སྟེ། དེ་ལྟར་རྡོ་རྗེ་པདྨ་སྦྱར་བ་ལས་ཐོག་
མར་སྐྱེས་པའི་ལྷན་སྐྱེས་ཀྱི་སེམས་ནི་ཆེན་པོ་( ༡༨༧བ) གཅིག་ཉིད་ལ། དེ་
བཞིན་གཤེགས་པ་ལྔའི་རང་བཞིན་གྱི་རྣམ་པར་མཚོན་ནས་བསྟན་པ་དེ་ཡང
ལྷན་སྐྱེས་ཉིད་ཀྱི་རིགས་ལས་དེ་བཞིན་གཤེགས་པ་རིགས་ལྔར་འགྱུར་བར་་་་་
བསྟན་པའི་ཆེད་ཡིན་ལ། དེ་ལྟར་བསྟན་པས་ལྷ་ཀུན་གྱི་གནས་སུ་བསྟན་པར་
འགྱུར་ཏེ། དེ་བཞིན་གཤེགས་པའི་རིགས་ནི་ལྔ་པོ་དེ་ཉིད་ལས་དེ་བཞིན་
གཤེགས་པའི་རིགས་ནི་སྟོང་ཕྲག་དུ་མ་སྐྱེས་པ་ཉིད་ཡིན་གྱི་ལྔ་པོ་དེར་མ་་་་་་་་
འདུས་པ་མེད་པའི་ཕྱིར་རོ། །དེའི་ཕྱིར་དེ་བཞིན་གཤེགས་པའི་ཚོགས་འདི་
དག་སྐྱེ་བའི་གནས་ཀྱི་རིགས་རང་བཞིན་གཅིག་ཡིན་ཏེ།
ཐམས་ཅད་ཀྱི་སྐྱེ་
གནས་བདེ་ཆེན་མཆོག་ཏུ་ཕན་པ་ཉིད་དུ་རིགས་གཅིག་པའི་ཕྱིར་རོ། །རིགས་
ནི་ལྔ་པོ་དེ་ཉིད་ལས། །སྟོང་ཕྲག་དུ་མ་སྐྱེ་བར་འགྱུར། །ཞེས་རྒྱས་པར་འཆད་
པ་ནི། ལྷན་སྐྱེས་གཅིག་པུ་ཉིད་ལ་འདོད་ཆགས་ལ་སོགས་སེམས་ལྔའི་དབྱེ་
བས་རིགས་ལྔ་རུ་འགྲོ་བར་འགྱུར་ལ། ལྔ་པོ་དེའི་ནང་ན། རིགས་གཅིག་
ལ་ནི་གངྒཱའི་ཀླུང་ནི་བཅུའི་བྱེ་སྙེད་ཉིད་ཀྱི། དེ་བཞིན་གཤེགས་པའི་ཚིགས་
སུ་འགྱུར་ཏེ། དེ་ལྟར་ཕྱེ་བའི་རིགས་ཀྱི་ཚོགས་རེ་རེ་ལ་ཡང་རིགས་ནི་དུ་མ་
རྣམས་སུ་འགྱུར་རོ། །ཚུལ་ཇི་ལྟར་ན། དེ་རྣམས་ཀྱི་རིགས་རེ་རེ་ལ་རིགས་ནི་
རྣམ་པ་བརྒྱ་བརྒྱར་ཕྱེ་ཞིང་དེ་རྣམས་རེ་རེ་ལ་ཡང་བརྒྱ་བརྒྱཪ་ཕྱེ་བས་འབུམ་་
ཕྲག་རིགས་ཆེན་རྣམས་སུ་འགྱུར་ལ། དེ་ལྟར་ཕྱེ་བའི་བྱེ་བའི་རིགས་ལ་རེ་
རེ་ལ་ཡང་སྔར་ལྟར་བྱེ་བའི་ཚུལ་གྱིས་གྲངས་ནི་མེད་པར་འགྱུར་ཞིང་། དེ་
ལྟར་དེ་བཞིན་གཤེགས་པའི་རིགས་ལ་གྲངས་མེད་རིགས་རྣམས་ཉིད་དུ་ཕྱེ་བ་
ཐམས་ཅད་ཀྱང་མཐར་གཏུགས་ན་མཆོག་ཏུ་དགའ་བའི་རིགས་ལས་བྱུང་བ་་
རྣམས་སུ་ཤེས་པར་བྱའོ། །གསུམ་པ་ནི། ཀྱཻ་རྡོ་རྗེ་ཞེས་སོགས་སོ། །
-776-

བརྟག་པ་གཉིས་པའི་རྣམ་པར་བཤད་པ་རྡོ་རྗེ་མཁའ་འགྲོ་མའི་གསང་བའི་མཛོད།
སྨྲས་པ། རིམ་གཉིས་ཐབས་ལ་མཁས་པའི་གྲུ་ཆེན་གྱིས། །འདོད་ཡོན་
མཚོ་ཆེན་བདེ་བ་བསྟེན་པ་ལས། །ལྷན་སྐྱེས་ཡིད་བཞིན་( ༡ ༨༨ན) ནོར་བུ་
མཆོག་བླངས་ཏེ། །རྒྱལ་བའི་ལོངས་སྤྱོད་མི་ཟད་འདོད་དགུ་སྟེར། །རྒྱུད་ཀྱི་
རྒྱལ་པོ་དཔལ་བརྟག་པ་གཉིས་པའི་རྣམ་པར་བཤད་པ་རྡོ་རྗེ་མཁའ་འགྲོ་མ་་་
རྣམས་ཀྱི་གསང་བའི་མཛོད་ཅེས་བྱ་བ་ལས་ཕྱི་མའི་ལེའུ་གཉིས་པ་རྣམ